अटेंशन डिफिसिट जिसे एडीएचडी भी कहा जाता है, दिमाग से संबंधित विकार होता है जो बच्‍चों और बड़ों दोनों को हो सकता है। एक शोध के मुताबिक भारत में हर 20 में से 1 व्यक्ति इस डिसआर्डर का शिकार है। हालांकि बच्‍चों में इस रोग के होने की अधिक संभावना होती है। इस विकार के होने पर व्यक्ति के व्‍यवहार में कुछ अजीब बदलाव आ जाते हैं और याददाश्‍त भी कमजोर हो जाती है। यदि दूसरे शब्दों में कहा जाए तो अटेंशन डेफिसिट हायपरएक्टिविटी यानी एडीएचडी का अर्थ है, किसी चीज पर ध्यान केंद्रित करने की क्षमता को ठीक ढंग से इस्तेमाल न कर पाना। दरअसल ये समस्या कुछ रसायनों के इस्तेमाल से दिमाग की कमजोरी के कारण पैदा होती है।